b"\n_START_ARTICLE_\n\xd0\x8e\n_START_SECTION_\nValgevene keel\n_START_PARAGRAPH_\nSeda t\xc3\xa4hte kasutatakse valgevene t\xc3\xa4hestikus (Kirylica). Valgevene ladina t\xc3\xa4hestikus (Lacinka) vastab sellele \xc5\xac._NEWLINE_Valgevene keele omas\xc3\xb5nades m\xc3\xa4rgib see bilabiaalset frikatiivi /\xca\x8a/, n\xc3\xa4iteks: \xd1\x85\xd0\xbb\xd0\xb5\xd1\x9e /xl\xca\xb2e\xca\x8a/ ('laut'); \xd0\xb2\xd0\xbe\xd1\x9e\xd0\xba /v\xc9\x94\xca\x8ak/ ('hunt'). See h\xc3\xa4\xc3\xa4lik sarnaneb w-ga inglise s\xc3\xb5nas cow /ka\xca\x8a/ ('lehm')._NEWLINE_T\xc3\xa4ht \xd1\x9e ei esine t\xc3\xa4ish\xc3\xa4\xc3\xa4likut\xc3\xa4he ees. Selles positsioonis asendub ta t\xc3\xa4hega \xd0\xb2, mis h\xc3\xa4\xc3\xa4ldub /v/, n\xc3\xa4iteks: \xd1\x85\xd0\xbb\xd0\xb5\xd1\x9e /xl\xca\xb2e\xca\x8a/ ('laut'), aga \xd0\xb7\xd0\xb0 \xd1\x85\xd0\xbb\xd1\x8f\xd0\xb2\xd0\xbe\xd0\xbc /za xl\xca\xb2a\xcb\x88vom/ ('lauda taga')._NEWLINE_Kui \xd1\x83-ga (h\xc3\xa4\xc3\xa4ldus /u/) algavale s\xc3\xb5nale eelneb t\xc3\xa4ish\xc3\xa4\xc3\xa4lik, nii et liesooni t\xc3\xb5ttu moodustub diftong, asendatakse \xd1\x83 tavaliselt (kuid mitte tingimata) \xd1\x9e-ga n\xc3\xa4iteks: \xd1\x83 \xd1\x85\xd0\xbb\xd1\x8f\xd0\xb2\xd0\xb5 /u xl\xca\xb2a'v\xca\xb2e/ ('laudas'), aga \xd1\x83\xd0\xb2\xd0\xb0\xd0\xb9\xd1\x88\xd0\xbb\xd1\x96 \xd1\x8f\xd0\xbd\xd1\x8b \xd1\x9e \xd1\x85\xd0\xbb\xd0\xb5\xd1\x9e /uvaj\xca\x83\xcb\x88l\xca\xb2i ja\xcb\x88n\xc9\xa8 \xca\x8a xl\xca\xb2e\xca\x8a/ ('nad l\xc3\xa4ksid lauta')._NEWLINE_V\xc3\xb5\xc3\xb5rs\xc3\xb5nades m\xc3\xa4rgib \xd1\x9e labiovelaarset aproksimanti.\n_START_SECTION_\nDungani keel\n_START_PARAGRAPH_\nT\xc3\xa4hte kasutatakse ka dungani t\xc3\xa4hestikus (h\xc3\xa4\xc3\xa4ldus /u\xcb\x90/ v\xc3\xb5i /u/). Dungani keele vanas ladinat\xc3\xa4helises kirjaviisis vastab sellele w, ladina transkriptsioonis wu, pinyin'is u.\n_START_SECTION_\nJupiki keel\n_START_PARAGRAPH_\nT\xc3\xa4hte kasutatakse ka siberi jupiki t\xc3\xa4hestikus.\n_START_SECTION_\nUsbeki keel\n_START_PARAGRAPH_\nT\xc3\xa4hte kasutati ka usbeki t\xc3\xa4hestiku kirillitsa variandis (1992. aastani). Sellele vastab ladina t\xc3\xa4ht O\xe2\x80\x99. H\xc3\xa4\xc3\xa4ldus on /\xc9\xa4/ (labialiseerimata poolkinnine tagavokaal)."